## Odluka o općinskim porezima Općine Tučepi

### NN 82/2010 (1.7.2010.), Odluka o općinskim porezima Općine Tučepi

OPĆINA TUČEPI

2358

Na temelju članka 68. Zakona o lokalnoj i područnoj (regionalnoj) samoupravi (»Narodne novine« broj 33/01, 60/01, 129/05, 109/07, 125/08 i 36/09), članka 30. Zakona o financiranju jedinica lokalne i područne (regionalne) samouprave (»Narodne novine« br. 117/93, 69/97, 33/00, 73/00, 127/00, 59/01, 107/01, 117/01, 150/02, 147/03, 132/06 i 26/07 – Odluka Ustavnog suda RH, 73/08) i članka 32. Statuta Općine Tučepi (Glasnik Općine Tučepi 04/09), Općinsko vijeće Općine Tučepi na sjednici održanoj 19. svibnja 2010. god., donosi

ODLUKU

O OPĆINSKIM POREZIMA OPĆINE TUČEPI

I. OPĆE ODREDBE

Članak 1.

Ovom Odlukom određuju se općinski porezi, kao prihodi Općine Tučepi a kojima u okviru samoupravnog djelokruga Općina Tučepi slobodno raspolaže.

II. VRSTE POREZA

Članak 2.

Općinski porezi su:

1. prirez porezu na dohodak

2. porez na potrošnju

3. porez na kuće za odmor

4. porez na tvrtku ili naziv

5. porez na korištenje javnih površina

Prirez porezu na dohodak

Članak 3.

Prirez porezu na dohodak plaća se na području Općine Tučepi sukladno Zakonu i podzakonskim aktima kojima se ureduju pitanja poreza na dohodak u ovoj odluci.

Prirez na porez na dohodak plaća se na porez na dohodak od nesamostalnog rada, porez na dohodak od samostalne djelatnosti, porez na dohodak od imovine i imovinskih prava, porez na dohodak od kapitala, porez na dohodak od osiguranja i porez na dohodak od drugog dohotka.

Članak 4.

Osnovica prireza na dohodak je porez na dohodak utvrđen zakonom i drugim podzakonskim aktima.

Članak 5.

Prirez na porez na dohodak plaća se po stopi od 10%. Prirez na porez na dohodak uplaćuje se u korist Proračuna Općine Tučepi.

Članak 6.

Kod postupka utvrđivanja, naplate, prisilne naplate i povrata prireza primjenjuju se odredbe Općeg poreznog zakona te Zakona o porezu na dohodak i Pravilnika o porezu na dohodak.

Kaznene odredbe te odredbe o zastari i obnovi postupka primjenjuju se sukladno odredbama Općeg poreznog zakona.

Porez na potrošnju

Članak 7.

Porez na potrošnju pića plaća se na potrošnju alkoholnih pića, piva i bezalkoholnih pića prodanih u ugostiteljskim objektima na području Općine Tučepi.

Članak 8.

Obveznik poreza na potrošnju jest pravna i fizička osoba koja pruža ugostiteljske usluge na području Općine Tučepi.

Članak 9.

Osnovica poreza na potrošnju jest prodajna cijena pića koja se proda u ugostiteljskom objektu na području Općine Tučepi.

Porez na potrošnju plaća se po stopi od 3% na osnovicu iz prethodnog stavka.

Članak 10.

Obveznik poreza na potrošnju dužan je obračunati i uplatiti porez na potrošnju u roku od 15 dana po isteku mjeseca, a izvješće o obračunatom i uplaćenom porezu na potrošnju za prethodni mjesec do zadnjeg dana u tekućem mjesecu predati Poreznoj upravi – Područni ured Split – Ispostava Makarska.

Članak 11.

Nadzor nad obračunom i plaćanjem poreza na potrošnju obavlja Porezna uprava – Područni ured Split – Ispostava Makarska.

Porez na kuće za odmor

Članak 12.

Porez na kuće za odmor plaćaju pravne i fizičke osobe koje su vlasnici kuća za odmor na području Općine Tučepi.

Vlasnikom kuće za odmor smatrat će se i osoba koja je izvanknjižni vlasnik, odnosno suvlasnik ukoliko se to može utvrditi drugim dokazima (ugovorom, odlukom suda, nasljeđivanjem i na temelju zakona), a nije uknjižena u zemljišnim knjigama.

Članak 13.

Kućom za odmor smatra se svaka zgrada ili dio zgrade ili stan koji se koriste povremeno ili sezonski. Koristi li se zgrada ili stan povremeno sezonski, odreduje se prema stvarnom prebivalištu vlasnika. Privremeno prijavljivanje boravišta ne oslobađa vlasnika od plaćanja poreza na kuće za odmor. U postupku dokazivanja statusa kuće za odmor u smislu odredbe stavka 1. ovog članka, osim osobne iskaznice, uzimat će se u obzir i sljedeća dokumentacija: putovnica, mjesto i visina nastanka troška električne energije, vode, telefona, potvrda o zasnovanom radnom odnosu, izjava o izabranom liječniku, izjava svjedoka, mjesto podnošenja porezne prijave i svi drugi raspoloživi dokazi.

Članak 14.

Porez na kuće za odmor plaća se godišnje u iznosu od 15,00 kuna po jednom četvornom metru korisne površine kuće za odmor.

Članak 15.

Pored slučajeva oslobađanja od plaćanja poreza na kuće za odmor utvrdenih Zakonom, Općinski načelnik može u pojedinim slučajevima posebnom odlukom osloboditi u potpunosti ili djelomično vlasnika kuće od plaćanja poreza na kuće za odmor iz gospodarstvenih i socijalnih razloga.

Članak 16.

Obveznici poreza na kuće za odmor moraju Jedinstvenom upravnom odjelu Općine Tučepi dostaviti podatke o kućama za odmor potrebne za razrez ovog poreza i to zaključno do 31. ožujka tekuće godine za koju se razrezuje porez.

Rješenje o razrezu poreza te poslove u svezi s utvrđivanjem, evidentiranjem, naplatom i ovrhom, a radi naplate istog, obavlja Jedinstveni upravni odjel Općine Tučepi.

Porez na tvrtku naziv

Članak 17.

Obveznici poreza na tvrtku naziv su pravne fizičke osobe koje su obveznici poreza na dobit ili poreza na dohodak i registrirane su za obavljanje djelatnosti.

Osobe iz stavka 1. ovog članka koje u svom sastavu imaju i poslovne jedinice (prodavaonice, pogone, radionice, prodajna mjesta), obveznici su poreza na tvrtku za svaku poslovnu jedinicu, a porez plaćaju općini na čijem se području poslovna jedinica nalazi.

Članak 18.

Porez na tvrtku ili naziv plaća se u godišnjem iznosu, ovisno o djelatnosti i vrste poslovnih jedinica, i to:

|  |  |  |
| --- | --- | --- |
| 1. | Pravne osobe s područja trgovine, ugostiteljstva, turizma, obrtništva, poljoprivrede, ribarstva, prometa, bankarstva i financijskih usluga: |  |
| • | koje imaju od 50 i više zaposlenih | 2.000,00 kn |
| • | koje imaju od 20 do 50 zaposlenih | 1.500,00 kn |
| • | koje imaju od 5 do 20 zaposlenih | 1.000,00 kn |
| • | koje imaju do 5 zaposleni | 500,00 kn |
| 2. | Fizičke osobe (sukladno propisima o obrtu) |  |
| • | Trgovačke i ugostiteljske radnje | 500,00 kn |
| • | Ostale djelatnosti | 400,00 kn |

Poslovne jedinice u sastavu pravne fizičke osobe (prodavaonice, pogoni i sl.) plaćaju 50% propisanog poreza neovisno na kojem području imaju sjedište tvrtke.

Članak 19.

Obveznik poreza na tvrtku ili naziv dužan je promjenu imena tvrtke, odnosno naziva kao i svake druge promjene koje utječu na visinu poreza prijaviti Jedinstvenom upravnom odjelu Općine Tučepi u roku od 15 dana pisanim putem.

Članak 20.

Porez na tvrtku ili naziv ne plaćaju organi i tijela jedinica lokalne i područne (regionalne) samouprave, fondovi i pravne osobe iz područja društvenih djelatnosti, Savez slijepih osoba i Savez gluhih osoba za vlastite radionice i prodavaonice, pravne osobe osnovane radi zapošljavanja invalida Domovinskog rata, vojska, vjerske zajednice i humanitarne organizacije.

Porez na korištenje javnih površina

Članak 21.

Porez na korištenje javnih površina plaća pravna i fizička osoba za korištenje javnih površina.

Pod javnim površinama u smislu ove Odluke smatraju se javno prometne površine, javne zelene površine i druge površine namijenjene javnim potrebama.

Članak 22.

Za korištenje javnih površina za postavljanje klupa, stolova i stolica (tzv. štekati) radi pružanja ugostiteljskih usluga plaća se porez u godišnjem iznosu po 1 m2 odobrene površine ovisno o zoni i to:

|  |  |  |
| --- | --- | --- |
| – | I zona (Lučica) | 600,00 kn |
| – | II zona (zapadno od Lučice) | 550,00 kn |
| – | III zona (istočno od Lučice) | 500,00 kn |

Članak 23.

Za korištenje javnih površina na plaži u Tučepima plaća se porez za iznajmljivanje ležaljki po komadu:

|  |  |  |
| --- | --- | --- |
| – | Zona Alga – Afrodita | 150,00 kn |
| – | Zona Slatina | 100,00 kn |
| – | ostali dijelovi plaže | 80,00 kn |

Za korištenje javnih površina na plaži u Tučepima plaća se porez za iznajmljivanje pedalina u visini od 500,00 kn po komadu.

Za korištenje javnih površina na plaži u Tučepima u svrhu iznajmljivanja ostalih plovila i rekvizita navedenih u Jedinstvenom popisu djelatnosti na pomorskom dobru Uredbe o postupku davanja koncesijskog odobrenja na pomorskom dobru (»Narodne novine« br. 36/04 i 63/08) utvrđuje se jedinstvena stopa poreza od 20% od iznosa koji se za ta sredstva naplaćuje po koncesijskom odobrenju.

Članak 24.

Za korištenje javnih površina radi postavljanja štandova bez obzira na artikle koje se prodaju plaća se porez od 12.000,00 kn po štandu.

Javna površine u lučici kao i šetnica ne mogu se koristiti za postavljanje štandova.

Iznimno od prethodnog stavka, Općinski načelnik može odobriti privremeno postavljanje štandova i na javnim površinama iz prethodnog stavka, ali samo u slučajevima kada je to potrebno radi organizacije kulturnih, humanitarnih i sličnih manifestacija te da rok za držanje na navedenim štandovima ne može biti duži od trajanja manifestacije, a najduže 7 dana.

Iznos poreza za korištenje površina u slučajevima iz prethodnog stavka iznosi 500,00 kn po m² dnevno.

Članak 25.

Za korištenje javnih površina na području Općine Tučepi plaća se porez po aparatu:

|  |  |  |
| --- | --- | --- |
| – | za škrinju za sladoled | 5.000,00 kn |
| – | za postavljanje aparata za prodaju plodina | 5.000,00 kn |
| – | za postavljanje rashladnog uredaja za prodaju pića u originalnom pakiranju | 6.000,00 kn |
| – | za postavljanje aparata za pečenje palačinki | 8.000,00 kn |

Članak 26.

Za korištenje javnih površina radi postavljanja kioska na području Općine Tučepi plaća se porez po komadu:

|  |  |  |
| --- | --- | --- |
| – | za postavljanje kioska za prodaju novina | 13.000,00 kn |
| – | za postavljanje kioska za trgovinu | 14.000,00 kn |
| – | za postavljanje kioska – kućice za pružanje ugostiteljskih usluga | 15.000,00 kn |

Ako se pored kioska – kućice koristi i štekat porez će se obračunati prema odgovarajućim odredbama ove Odluke.

Članak 27.

Za korištenje javnih površina za postavljanje uredaja i objekata za sportske igre plaća se porez u iznosu od 500,00 kn po m² zauzete površine.

Članak 28.

Za korištenje javnih površina za iznajmljivanje bicikla, romobila, dječjih automobila i skutera plaća se porez i to po komadu:

|  |  |  |
| --- | --- | --- |
| – | za iznajmljivanje romobila | 300,00 kn |
| – | za iznajmljivanje bicikla | 500,00 kn |
| – | za iznajmljivanje dječjih automobila | 800,00 kn |
| – | za iznajmljivanje skutera | 2.000,00 kn |

Članak 29.

Za korištenje javnih površina za postavljanje reklamnih ploča, cjenika i panoa u okviru odobrene javne površine plaća se porez po komadu i to:

|  |  |  |
| --- | --- | --- |
| – | za reklame do m² | 600,00 kn |
| – | za reklame veće od m² | 1.000,00 kn |
| – | za reklame za reklamiranje – prodaju brodskih izleta | 6.000,00 kn |
| – | za reklame u svrhu komercijalnog oglašavanja (city-ligth) | 8.000,00 kn |

Članak 30.

Za korištenje javnih površina na području Općine Tučepi radi obavljanja prodaje na pokretnim štandovima do 1 m2 ili za prodaju umjetničkih slika, veziva, bižuterije, izrade portreta, te za svako drugo korištenje plaća se porez i to:

|  |  |  |
| --- | --- | --- |
| – | sezonski | 6.000,00 kn |
| – | dnevno | 300,00 kn |

Članak 31.

Za korištenje javnih površina za privremeni smještaj glomaznog otpada, građevinskog materijala, ambalaže, građevinske mehanizacije, plovila, ribolovnog alata te drugog materijala i pribora plaća se porez i to:

– dnevno, po m² zauzete površine 100,00 kn

Članak 32.

Obračun i naplata poreza na temelju ove Odluke vrši se samo na odobrene površine. Svi predmeti postavljeni izvan gabarita dozvoljene površine bit će uklonjeni temeljem Odluke o komunalnom redu (»Glasnik Općine Tučepi« 06/04 i 06/09)

Članak 33.

Porez na korištenje javnih površina plaća se u roku od 15 dana od dana izdavanja rješenja o razrezu poreza od strane Jedinstvenog upravnog odjela Općine Tučepi.

III. ZAJEDNIČKE ODREDBE

Članak 34.

Naplatu, kontrolu i kontrolu naplate poreza, ukoliko ovom Odlukom nije drugačije odredeno obavlja, Jedinstveni upravni odjel.

Članak 35.

Poslove u svezi s utvrđivanjem i naplatom općinskih poreza iz članka 7. ove Odluke obavljat će Ministarstvo financija, Područni ured Split – Ispostava Makarska, uz naknadu od 5% ukupno naplaćenih prihoda.

Članak 36.

Za utvrđivanje poreza, naplatu, žalbe, obnovu postupka, zastaru, ovršni postupak, kao i sve ostale postupovne radnje primjenjuje se Opći porezni zakon (»Narodne novine« 147/08)

Članak 37.

Prilikom postupka davanja u zakup javnih površina putem javnog natječaja usmenim javnim nadmetanjem kao početni iznos zakupnine utvrđuje se iznos poreza propisan ovom Odlukom.

IV. PRIJELAZNE I ZAVRŠENE ODREDBE

Članak 38.

Danom stupanja na snagu ove Odluke prestaje važiti Odluka o općinskim porezima (Glasnik Općine Tučepi 04/02) i Odluka o prirezu na dohodak Općine Tučepi (»Narodne novine« br. 115/01)

Članak 39.

Ova Odluka stupa na snagu osmog dana od dana objave u »Glasniku Općine Tučepi« osim odredbi o prirezu poreza na dohodak koje stupaju na snagu osmog dana od dana objave u »Narodnim novinama«.

Ova Odluka objavit će se u »Narodnim novinama«.

Klasa: 410-01/10-01/01
Urbroj: 2147/06-02-10-01
Tučepi, 19. svibnja 2010.

Predsjednik
Općinskog vijeća
Marko Luketina, v. r.

Odluka, NN 82/2010-2358